MFCขายกองทุนสตรัคเจอร์โน๊ต5เดือน
MFC เปิดขายกองทุนเอ็มเอฟซี สเปเชี่ยล โน้ต 5 เดือน ลงทุนตราสารหนี้ที่จ่ายผลตอบแทนอ้างอิงกับเครดิต ลิ้งค์ โน๊ตของสถาบันการเงินทั้งในและนอก
2 ส.ค. 2554

MFC เปิดขายกองทุนเอ็มเอฟซี สเปเชี่ยล โน้ต 5 เดือน ลงทุนตราสารหนี้ที่จ่ายผลตอบแทนอ้างอิงกับเครดิต ลิ้งค์ โน๊ตของสถาบันการเงินทั้งในและนอก
น.ส.ประภา  ปูรณโชติ  กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี  ล่าวว่า เอ็มเอฟซีได้เปิดขายกองทุนเปิดเอ็มเอฟซี สเปเชี่ยล โน้ต 5 เดือน (MSN 5M) ตั้งแต่วันนี้ถึงวันที่ 4 ส.ค.นี้ มูลค่าโครงการ 2,000 ล้านบาท อายุประมาณ 5 เดือน 
กองทุนดังกล่าวเป็นกองทุนรวมผสมที่ไม่ลงทุนในตราสารทุน แต่จะลงทุนในตราสารหนี้ที่ออกโดยรัฐวิสาหกิจ นิติบุคคลเฉพาะ ธนาคารพาณิชย์ ธนาคารต่างประเทศหรือตราสารหนี้ที่ได้รับการจัดอันดับความน่าเชื่อถือ และตราสารหนี้ที่มีการจ่ายผลตอบแทนอ้างอิงกับตัวแปร ที่เป็น Credit Linked Note ของสถาบันการเงินที่เสนอขายทั้งในและต่างประเทศ
นอกจากนี้  กองทุนมีการป้องกันความเสี่ยงจากอัตราแลกเปลี่ยนเต็มจำนวนและหลังครบกำหนดอายุโครงการ บริษัทจะรับซื้อคืนหน่วยลงทุนอัตโนมัติและสับเปลี่ยนหน่วยลงทุนไปยังกองทุนเปิดเอ็มเอฟซี พันธบัตรตลาดเงิน (MM-GOV) ซึ่งเป็นกองทุนตลาดเงิน เพื่อสนับสนุนการลงทุนอย่างต่อเนื่อง
สำหรับผู้สนใจลงทุนในตราสารหนี้และยอมรับความเสี่ยงได้ในระดับปานกลางค่อนข้างสูง สามารถลงทุนขั้นต่ำได้ตั้งแต่ 10,000 บาท